LIETUVOS RESPUBLIKOS VIDAUS REIKALŲ MINISTRas

ĮSAKYMAS

DĖL EUROPOS SĄJUNGOS FINANSINĖS PARAMOS ir BENDROJO FINANSAVIMO LĖŠŲ, IŠMOKĖTŲ PROJEKTO Nr. vp3-1.1-vrm-01-r-11-003 VYKDYTOJUI alytaus miesto savivaldybės administracijAI, grąžinimo

2015 m. balandžio 7 d. Nr. 1V-267

Vilnius

Vadovaudamasis Projektų administravimo ir finansavimo taisyklių, patvirtintų Lietuvos Respublikos Vyriausybės 2007 m. gruodžio 19 d. nutarimu Nr. 1443 „Dėl Projektų administravimo ir finansavimo taisyklių patvirtinimo“, 198.2 papunkčiu, Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių, patvirtintų Lietuvos Respublikos Vyriausybės 2005 m. gegužės 30 d. nutarimu Nr. 590 „Dėl Finansinės paramos ir bendrojo finansavimo lėšų grąžinimo į Lietuvos Respublikos valstybės biudžetą taisyklių patvirtinimo“, 5.2.3, 8.1 papunkčiais, 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių, patvirtintų Lietuvos Respublikos finansų ministro 2010 m. birželio 4 d. įsakymu Nr. 1K-184 „Dėl 2007–2013 metų Europos Sąjungos struktūrinės paramos grąžintinų ir grąžintų lėšų administravimo ir grąžintinų ir grąžintų lėšų ataskaitos rengimo taisyklių patvirtinimo“, 14.2.2 papunkčiu, Metodinių pažeidimų tyrimo ir nustatymo rekomendacijų, patvirtintų Lietuvos Respublikos finansų ministro 2009 m. gegužės 29 d. įsakymu Nr. 1K-173 „Dėl Metodinių pažeidimų tyrimo ir nustatymo rekomendacijų patvirtinimo“, 28 punktu, atsižvelgdamas į viešosios įstaigos Centrinės projektų valdymo agentūros (toliau – Agentūra) direktoriaus 2015 m. vasario 27 d. įsakymą Nr. 2015/8-1-9 „Dėl pažeidimo projekte „Vilniaus ir Kauno gatvių žiedo, Senamiesčio skvero ir aplinkinių S. Dariaus ir S. Girėno, Vilniaus, Bažnyčios, Alyvų tako gatvių aplinkos kompleksinis tvarkymas (šaligatvių, pėsčiųjų takų, apšvietimo, fontano rekonstrukcija)“, projekto Nr. VP3-1.1-VRM-01-R-11-003“, Agentūros parengtą Pažeidimo tyrimo išvadą Nr. VP3-1.1-VRM-01-R-11-003/IT01 ir joje nurodytas faktines pažeidimo tyrimo aplinkybes – Alytaus miesto savivaldybės administracija (toliau – Projekto vykdytojas), įgyvendindama projektą „Vilniaus ir Kauno gatvių žiedo, Senamiesčio skvero ir aplinkinių S. Dariaus ir S. Girėno, Vilniaus, Bažnyčios, Alyvų tako gatvių aplinkos kompleksinis tvarkymas (šaligatvių, pėsčiųjų takų, apšvietimo, fontano rekonstrukcija)“, projekto Nr. VP3-1.1-VRM-01-R-11-003 (toliau – Projektas), vykdydama viešuosius pirkimus, viršijo nustatytą supaprastintų pirkimų būdu galimų vykdyti pirkimų ribą bei neteisingai pasirinko pirkimo būdą ir pažeidė Lietuvos Respublikos viešųjų pirkimų įstatymo 3 straipsnio 1 dalies ir 9 straipsnio 3 ir 6 dalių nuostatas, taip pat į Agentūros patvirtintą bendrą netinkamų finansuoti išlaidų sumą – 2 024,01 Eur (du tūkstančius dvidešimt keturis eurus 1 ct) bei į Agentūros siūlymą susigrąžinti Projekto vykdytojui išmokėtų lėšų dalį, taikant lėšų pervedimo būdą:

1. N u s t a t a u, kad:

1.1. grąžintina Projekto vykdytojui išmokėta Europos Sąjungos lėšų dalis – 1 720,41 Eur (vienas tūkstantis septyni šimtai dvidešimt eurų 41 ct) ir bendrojo finansavimo lėšų dalis – 151,80 Eur (vienas šimtas penkiasdešimt vienas euras 80 ct) (toliau – grąžintinos lėšos);

1.2. Projekto vykdytojas šio įsakymo 1.1 papunktyje nurodytas grąžintinas lėšas per 90 dienų nuo šio įsakymo įsigaliojimo dienos privalo pervesti į Lietuvos Respublikos vidaus reikalų ministerijos banko sąskaitą LT167300010002456293.

2. Pavedu Lietuvos Respublikos vidaus reikalų ministerijos Ekonomikos ir finansų departamentui per 5 darbo dienas nuo šio įsakymo 1.1 papunktyje nurodytų grąžintinų lėšų gavimo į Lietuvos Respublikos vidaus reikalų ministerijos banko sąskaitą dienos pervesti jas į Lietuvos Respublikos finansų ministerijos nurodytą Lietuvos Respublikos valstybės iždo sąskaitą.

3. Šis įsakymas per vieną mėnesį gali būti skundžiamas Vyriausiajai administracinių ginčų komisijai arba Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka.

Vidaus reikalų ministras	Saulius Skvernelis